**ПОЛИТИКА ЗА ЗАЩИТА НА ЛИЧНИТЕ ДАННИ**

**В ОБЩИНА ЯБЛАНИЦА**

 Настоящата Политика за защита на личните данни не регламентира права и задължения, а има за цел да обясни защо и какви лични данни събираме, как ги обработваме, съхраняваме, в това число кога е необходимо да разкриваме лични данни на трети лица. С тази политика се предоставя информация за правата, които лицата имат във връзка с обработването на лични данни от Община Ябланица.

 **ЗАЩО СЪБИРАМЕ, ОБРАБОТВАМЕ И СЪХРАНЯВАМЕ ЛИЧНИ ДАННИ**

 Във връзка с упражняването на нашите правомощия, предоставени със закон, спазване на законови задължения, защита на законни интереси или при изпълнение на задачи от обществен интерес.

 **КАКВИ ЛИЧНИ ДАННИ СЪБИРАМЕ, ОБРАБОТВАМЕ, СЪХРАНЯВАМЕ**

 Имена, единен граждански номер (личен номер на чужденец); данни за здравословното състояние, данни от документ за самоличност (тези данни не се съхраняват от Община Ябланица, но чрез тях се извършва проверка за валидност на съответния документ и се проверява самоличността на съответното лице); данни за пълномощник (ако лицето се представлява от пълномощник) и за неговото пълномощно; данни за комуникация с гражданите (например адрес на електронна поща, телефонен номер, адрес или др.).

##  КАК СЪБИРАМЕ, ОБРАБОТВАМЕ И СЪХРАНЯВАМЕ ЛИЧНИТЕ ДАННИ

 Обработването обхваща широк спектър от операции, извършвани с лични данни, включително с ръчни или автоматични средства. Това включва събиране, записване, организиране, структуриране, съхранение, адаптиране или промяна, извличане, консултиране, употреба, разкриване чрез предаване, разпространяване, подреждане или комбиниране, ограничаване, изтриване или унищожаване.

 **ОСНОВНИ ПРИНЦИПИ ПРИ ОБРАБОТКА НА ДАННИТЕ**

 Обработваме лични данни в съответствие с принципите за законосъобразност, добросъвестност, прозрачност по отношение на субекта на данни; ограничение на данните; свеждане на данните до минимум; точност; времево ограничаване на съхранението; цялостност и поверителност и отчетност по отношение на субекта на данните за конкретни, изрично указани и законни цели в съответствие с действащото законодателство. Съобщаваме и обясняваме на гражданите какви лични данни събираме, както и защо и как го правим. Обработваме лични данни само за законни цели. Обработката на лични данни не надхвърля периода, необходим за постигането на тези цели, освен ако сме задължени да ги съхраним в съответствие със законодателството.

Въвели сме необходимите технически и организационни мерки, за да защитим вашите лични данни от случайно или незаконно унищожаване или от случайна загуба, от неправомерен достъп, изменение или разпространение, както и от други незаконни форми на обработване.

 **ЦЕЛИ НА ОБРАБОТВАНЕТО, ЗА КОИТО СА ПРЕДНАЗНАЧЕНИ ЛИЧНИТЕ ДАННИ**

 Община Ябланица събира, обработва и съхранява лични данни във връзка с нормативно установени задължения или в изпълнение на задачи от обществен интерес в съответствие с чл. 6, ал. 1 от Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общия регламент за защита на личните данни).

.

 **КАК СЪБИРАМЕ ЛИЧНИ ДАННИ ЗА ПОТРЕБИТЕЛИТЕ**

 В повечето случаи получаваме информация директно от субектите на данни, когато те попълват искания, заявления и други документи, необходими за упражняването на официалните правомощия и за спазване на законови задължения на общинската администрация.

 Събираме и обработваме и лични данни, които не са получени от субекта на данни, а са предоставени от други органи и институции във връзка с отправени от негова страна искания за конкретна административна услуга.

 **ПРЕДОСТАВЯНЕ НА КОМПЕТЕНТНИ ОРГАНИ**

 При наличието на установени със закон предпоставки, личните данни, събирани и обработвани от Община Ябланива, следва да бъдат предоставяни на компетентните органи.

**Получатели или категории получатели на лични данни**

Категориите получатели на лични данни, които Община Ябланица предоставя извън организацията:

* На публични органи (Национална агенция по приходите, Национален осигурителен институт, Министерство на Вътрешните работи, органи на съдебната власт, контролни органи, органи на местното самоуправление и т.н.)
* На обработващ лични данни (физическо или юридическо лице, което обработва личните данни от името на Община Ябланицаи по негово нареждане или възлагане).

 **КОЛКО ВРЕМЕ СЪХРАНЯВАМЕ ЛИЧНИТЕ ДАННИ**

 Съхраняваме личните данни толкова дълго, колкото е необходимо, за да бъдат спазени изискванията на законодателството.

 **ПУБЛИЧНА АДМИНИСТРАЦИЯ И ЗАЩИТА НА ДАННИТЕ**

 Чрез общинската администрация, кметовете на кметства и кметските наместници в населените места, Община Ябланица е предприела мерки за защита на личните ви данни в максимална степен. Служителите са задължени да третират информацията като конфиденциална.

 Можете да се свържете с нас, за да упражните своите права.

 Според Общия регламент за защита на личните данни субектът на данни (физическото лице, за което се отнасят данните) има право на:

 - Информираност (във връзка с обработването на личните му данни от администратора);

 - Достъп до собствените си лични данни;

 - Коригиране (ако данните са неточни);

 - Изтриване на личните данни (право „да бъдеш забравен“) \*;

 - Ограничаване на обработването от страна на администратора или обработващия лични данни;

 - Преносимост на личните данни между отделните администратори;

 - Възражение спрямо обработването на негови лични данни;

 - Субектът на данни има право и да не бъде обект на решение, основаващо се единствено на автоматизирано обработване, включващо профилиране, което поражда правни последствия за субекта на данните или по подобен начин го засяга в значителна степен;

 - Съобщаване за нарушение на сигурността на личните данни;

 - Право на защита по съдебен или административен ред, в случай, че правата на субекта на данни са били нарушени.

 Физическото лице, което е субект на данни, има право да получи информация за администратора на лични данни, както и за обработването на личните му данни. Тази информация включва:

 - Данни, идентифициращи администратора, както и негови координати за връзка, вкл. кординатите за връзка с длъжностното лице по защита на данните;

 - Целите и правното основание за обработването;

 - Получателите или категориите получатели на личните данни, ако има такива;

 - Намерението на администратора да предаде личните данни на трета страна (когато е приложимо);

 - Срока на съхранение на личните данни;

 - Съществуването на автоматизирано вземане на решения, включително профилирането (ако има такова);

 - Информация за всички права, които субектът на данни има;

 - Правото на жалба до надзорния орган.

 Посочената информация не се предоставя, ако субектът на данни вече разполага с нея.

Непредоставянето на лични данни, които се изискват от закон и са необходими за изпълнение на административни услуги, може да доведе до прекратяване на образуваното производство.

Ако подадете искане, свързано с упражняване на Вашите права, ние ще Ви отговорим в едномесечен срок. При необходимост този срок може да бъде удължен с още два месеца, за което ще бъдете незабавно уведомени.

За да упражните правата си, свързани с обработване на личните Ви данни от Община Ябланица е достатъчно да изложите писмено Вашето искане. Вашето искане следва да съдържа достатъчно данни, за да може да бъдете безспорно идентифициран и координати – адрес и/или електронна поща за обратна връзка.

Община Ябланица ще разгледа своевременно Вашето искане и ще Ви отговори.

В зависимост от искането и с оглед изпълнение задълженията на Община Ябланица за защита на личните Ви данни от нерегламентирано разкриване, Община Ябланица има право да поиска лично предаване на писмения отговор или да определи друг начин за доставяне, гарантиращ сигурността на информацията в него.

При отказ да бъде изпълнено Вашето искане ще бъдете уведомени за причините, поради които не са предприети действия по него, както и за възможността да подадете жалба до Комисията за защита на личните данни и търсене на защита по съдебен ред.

 Действията, които Община Ябланица предприема при и по повод упражняването на правата на потребителите, са напълно безплатни. Когато искането на дадено лице е явно неоснователно или прекомерно (например поради своята повторяемост), Общината има право, по свое усмотрение да откаже да изпълни искането или да изиска заплащането на разумна такса, определена на база на административните разходи, необходими за предоставяне на исканата информация или за предприемането на исканите действия.

\* *Правото на изтриване (или „правото да бъдеш забравен“) дава възможност, когато субектът на данни не желае данните му да бъдат обработвани и не съществуват законни основания за тяхното съхранение, да поиска те да бъдат заличени при едно от следните основания:*

 *- Личните данни повече не са необходими за целите, за които са били събрани или обработвани по друг начин;*

 *- Субектът на данните оттегля своето съгласие, върху което се основава обра-ботването на данните;*

 *- Субектът на данни възразява срещу обработването и няма преимуществено законово основание за продължаване на обработването;*

 *- Личните данни са били обработвани незаконосъобразно;*

 *- Личните данни трябва да бъдат изтрити с цел спазването на правно задължение;*

 *- Личните данни са били събрани във връзка с предлагането на услуги на информа-ционното общество на дете.*

 *„Правото да бъдеш забравен“ не е абсолютно право. Съществуват ситуации, в които Община Ябланица има възможност да откаже да изтрие данните, а именно когато обработването на конкретните данни е необходимо за някоя от следните цели:*

 *- За упражняване правото на свобода на изразяване и информация;*

 *- За изпълнение на правно задължение или на задача от обществен интерес или упраж-няване на публична власт;*

 *- За целите на общественото здраве;*

 *- Архивиране за цели в обществен интерес, научноизследователски исторически изслед-вания или статистически цели;*

 *- За установяване, упражняване или защитата на правни претенции.*

 Тази Политика за защита на личните данни е актуална към 25.05.2018 година.

 Настоящата Политика за защита на личните данни може да бъде променяна или допълвана поради изменение на приложимото законодателство, по инициатива на Община Ябланица или на компетентен орган (напр. Комисията за защита на личните данни).